THANA ประกาศกำไร Q2 ทะยานแตะ 20.55 ลบ. โตเกินเท่าตัว!
THANA ประกาศกำไร Q2/58 ทะยานแตะ 20.55 ลบ. เติบโต 166% จาก 7.74 ลบ. เมื่อปีก่อน หลังรายได้จากการขายพุ่ง ขณะที่ช่วง 6 เดือนแรกมีกำไร 5.99 ลบ. โต 2543% จาก 0.23 ลบ. เมื่อปีก่อน
11 ส.ค. 2558

บริษัท ธนาสิริ กรุ๊ป จำกัด (มหาชน) หรือ THANA รายงานผลการดำเนินงานไตรมาส 2/58 สิ้นสุดวันที่ 30 มิ.ย. (รวมบริษัทย่อย) มีกำไรสุทธิ 20.55 ล้านบาท หรือมีกำไรสุทธิ 0.0812 บาทต่อหุ้น เพิ่มขึ้น 166% จากช่วงเดียวกันของปีก่อนที่มีกำไรสุทธิ 7.74 ล้านบาท หรือมีกำไรสุทธิ 0.0308 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 5.99 ล้านบาท หรือ  0.0237 บาทต่อหุ้น เพิ่มขึ้น 2543% จากช่วงเดียวกันของปีก่อนที่มีกำไรสุทธิ 0.23 ล้านบาท หรือ 0.0009 บาทต่อหุ้น
ทั้งนี้ผลการดำเนินงานดังกล่าวที่กำไรเพิ่มขึ้น เนื่องจากบริษัทมีรายได้จากการขายเพิ่มขึ้นเป็น 286.76ล้านบาท จาก 190.32ล้านบาท เมื่อปีก่อน